Na temelju članka 45.  Zakona o državnim službenicima (Narodne novine, broj 92/05, 142/06, 77/07, 107/07,  27/08, 34/11, 49/11, 150/11, 34/12, 37/13 i 38/13) te članka 2. stavka 3. i 5. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 74/10, 142/11 i 53/12) Ministarstvo regionalnoga razvoja i fondova Europske unije raspisuje

**INTERNI OGLAS**

**4. UPRAVA ZA UPRAVLJANJE OPERATIVNIM PROGRAMIMA**

**4.1. Sektor za provedbu operativnih programa**

**4.1.1. Služba za uspostavu i unaprjeđenje sustava**

**4.1.1.2. Odjel za osiguranje kvalitete sustava**

**4.1.1.2.3. stručni savjetnik – 1 izvršitelj/ica**

Stručni uvjeti:

* magistar struke ili stručni specijalist ekonomije, prava ili filologije;
* najmanje 3 godine radnog iskustva na odgovarajućim poslovima;
* dobro poznavanje engleskog jezika i sposobnost jasne komunikacije na engleskom jeziku;
* poznavanje odgovarajućih nacionalnih propisa i propisa Europske unije;
* napredno znanje rada na osobnom računalu;
* položen državni stručni ispit;
* završeni programi izobrazbe službenika koji rade na poslovima vezanim uz fondove Europske unije, koje organiziraju i provode resorna ministarstva i institucije nadležne za provedbu izobrazbe, a minimalno programe vezane uz sustav upravljanja i korištenja strukturnih instrumenata, financijsko planiranje i upravljanje provedbom operativnih programa, planiranje i odabir projekata te provedbu ugovora – verifikacije, plaćanja, certifikacija troškova, upravljanje nepravilnostima i povrat sredstava.

**4.1.1.2.4. stručni suradnik – 1 izvršitelj/ica**

Stručni uvjeti:

* magistar struke ili stručni specijalist ekonomije, prava ili politologije;
* najmanje 1 godina radnog iskustva na odgovarajućim poslovima;
* poznavanje odgovarajućih nacionalnih propisa;
* položen državni stručni ispit;
* dobro poznavanje engleskog jezika i sposobnost jasne komunikacije na engleskom jeziku;
* napredno znanje rada na osobnom računalu.

**4.1.2. Služba za poslove upravljanja operativnim programima**

**4.1.2.1. Odjel za pripremu, vrednovanje i informiranje**

**4.1.2.1.2. viši stručni savjetnik – 1 izvršitelj/ica**

Stručni uvjeti:

* magistar struke ili stručni specijalist sociologije, politologije ili ekonomije;
* najmanje 4 godine radnog iskustva na odgovarajućim poslovima;
* izvrsno poznavanje engleskog jezika i sposobnost učinkovite i jasne komunikacije na engleskom jeziku;
* dobro poznavanje odgovarajućih nacionalnih propisa i propisa Europske unije;
* dobro poznavanje Kohezijske politike Europske unije;

-2-

* znanja vezana uz definiranje strateških ciljeva i formuliranje indikatora uspješnosti;
* napredno znanje rada na osobnom računalu;
* položen državni stručni ispit;
* završeni programi izobrazbe službenika koji rade na poslovima vezanim uz fondove Europske unije, koje organiziraju i provode resorna ministarstva i institucije nadležne za provedbu izobrazbe, a minimalno programe vezane uz sustav upravljanja i korištenja strukturnih instrumenata, financijsko planiranje i upravljanje provedbom operativnih programa, planiranje i odabir projekata te provedbu ugovora – verifikacije, plaćanja, certifikacija troškova, upravljanje nepravilnostima i povrat sredstava.

**4.1.2.1.3. stručni savjetnik – 1 izvršitelj/ica**

Stručni uvjeti:

* magistar struke ili stručni specijalist politologije, filologije ili informacijskih i komunikacijskih znanosti;
* najmanje 3 godine radnog iskustva na odgovarajućim poslovima;
* položen državni stručni ispit;
* dobro poznavanje engleskog jezika i sposobnost jasne komunikacije na engleskom jeziku;
* napredno znanje rada na osobnom računalu.

Osim navedenih uvjeta, kandidati/kinje moraju  ispunjavati i uvjete iz članka 48. Zakona o državnim službenicima.

Na interni oglas se mogu javiti osobe oba spola.

Natjecati se mogu i osobe koje nisu završile programe izobrazbe vezane uz sredstva Europske unije, uz uvjet da potrebne programe završe u roku godine dana od rasporeda na radno mjesto, a programe koji nisu u to vrijeme organizirani u roku tri godine od dana početka provedbe tih programa, sukladno članku 3. Uredbe o dopunama Uredbe o nazivima radnih mjesta i koeficijentima složenosti poslova u državnoj službi (Narodne novine, broj 22/2011).

U prijavi na interni oglas navode se osobni podaci podnositelja prijave (osobno ime, datum i mjesto rođenja, adresa stanovanja, broj telefona, po mogućnosti e-adresa) i naziv radnog mjesta na koje se prijavljuje.

            Prijavu je potrebno vlastoručno potpisati.

Uz prijavu kandidati/kinje su dužni/e priložiti:

* životopis,
* presliku diplome,
* dokaz o državljanstvu (presliku osobne iskaznice, domovnice, putovnice ili vojne iskaznice),
* dokaz o radnom iskustvu (elektronički zapis odnosno potvrdu o podacima evidentiranim u bazi podataka Hrvatskog zavoda za mirovinsko osiguranje i drugi dokazi u skladu s odredbom članka 62. stavak 1. Zakona o državnim službenicima),
* uvjerenje o položenom državnom stručnom ispitu,
* dokaz o znanju/poznavanju stranog jezika (preslika indeksa iz koje je vidljivo da je položen strani jezik/potvrda škole stranih jezika ili sl.),
* uvjerenje nadležnog suda da se protiv kandidata/kinje ne vodi kazneni postupak (ne starije od šest mjeseci).

Isprave se prilažu u neovjerenom presliku, a prije izbora kandidata/kinje predočit će se izvornik.

Interni oglas provodi komisija koju imenuje čelnik tijela.

Sadržaj, način, mjesto i vrijeme održavanja testiranja koje se sastoji od pisane provjere znanja, sposobnosti i vještina te razgovora (intervjua) s komisijom bit će objavljeni na web-stranici [www.mrrfeu.hr](http://www.mrrfeu.hr), najmanje pet dana prije održavanja testiranja kao i opis poslova te podaci o plaći radnih mjesta koje se popunjavaju ovim internim oglasom.

-3-

Za kandidata/kinju koji/a ne pristupi testiranju smatrat će se da je povukao/la prijavu na interni oglas te se u daljnjem postupku više neće smatrati kandidatom/kinjom.

            Prijave na interni oglas s dokazima o ispunjavanju uvjeta podnose se **u roku od 8 dana** od dana objave na web stranici Ministarstva uprave ([www.uprava.hr](http://www.uprava.hr)) na adresu: Ministarstvo regionalnoga razvoja i fondova Europske unije, Glavno tajništvo Ministarstva, Zagreb, Račkoga 6,  s naznakom: „za interni oglas“.

            Urednom prijavom smatra se prijava koja sadrži sve podatke i priloge navedene u internom oglasu.

Osobe koje ne podnesu pravovremenu i urednu prijavu ili ne ispunjavaju formalne uvjete iz internog oglase, ne smatraju  se kandidatima/kinjama prijavljenim na interni oglas.

Kandidati/kinje će biti pisano obaviješteni/e o izboru nakon provedenog postupka dostavom rješenja o izboru kandidata.

**MINISTARSTVO REGIONALNOGA RAZVOJA**

**I FONDOVA EUROPSKE UNIJE**